**Ziemassvētku gaismu noformējumu akcijas**

**Nolikums**

Lai veidotu svētku noskaņu Alojā un Alojas pagastā, Alojas pilsētas un pagasta pārvalde aicina piedalīties akcijā ar devīzi **„Izrotā savu namu”** .

1. **Konkursa mērķis**
	1. Veicināt Ziemassvētku laika noskaņas radīšanu, akcentējot radošas un oriģinālas izpausmes;
	2. Veicināt iedzīvotājos aktīvu līdzdalību pilsētas un pagasta svētku noformējuma veidošanā.

**2. Konkursa uzdevums**

 Veidot Ziemassvētku gaismu un citus rotājumus logiem, skatlogiem, ēku fasādēm un teritorijām, kas apskatāmi publiski.

**3. Konkursa dalībnieki**

3.1. Konkursā var piedalīties Alojas pilsētas un pagasta iedzīvotāji, pašvaldības iestādes un uzņēmumi.

3.2. Konkursa darbi tiks vērtēti 3 grupās**:**

3.2.1. privātmājas;

3.2.2. uzņēmumi un iestādes;

3.2.3. daudzdzīvokļu ēkas.

**4. Vērtējuma kritēriji:**

 4.1. noformējuma atbilstība Ziemassvētku tematikai un noskaņai;

 4.2. pašdarinātu rotājumu iekļaušana noformējuma veidošanā;

 4.3. noformējuma idejas oriģinalitāte un krāsu kompozīcija;

 4.4. noformējuma saderība ar ēkas arhitektūru un apkārtējo vidi.

**5. Konkursa žūrija**

Konkursa darbus vērtēs Alojas pilsētas un pagasta pārvaldes vadītāja Zanda Aderniece,

Alojas administrācijas saimnieciskās darbības nodaļas vadītāja Gunita Meļķe-Kažoka un Alojas kultūras nama direktore Ineta Laizāne.

**6. Konkursa norises kārtība**

 6.1. Pieteikumus konkursam ar pieteicēja vārdu, uzvārdu un nama adresi lūdzam iesniegt līdz **2021.gada 20.decembrim,** sūtot SMS: 25749109 vai e-pastā: zanda.aderniece@aloja.lv.

 6.2. Konkursam pieteiktos noformējumus jāizvieto līdz **2021. gada 21. decembrim.**

 6.3. Noformējumu vērtēšana notiek no **2020. gada 22. decembra**.

 6.4. Katrā konkursa dalībnieku grupā plānota 1., 2. un 3.vieta. Konkursa uzvarētājiem tiks piešķirts pateicības raksts un balva.

 6.5.Konkursa kopējais balvu fonds ir **300,00** *euro* un tiek finansēts no Alojas kultūras nama 2021.gada budžeta.

 6.6.Žūrija piešķir veicināšanas balvas visiem dalībniekiem, kuru veidotais noformējums atbilst kritērijiem.

 6.7. Konkursa rezultātu paziņošana notiks **2021. gada 23.decembrī** Alojas administrācijas mājas lapā un sociālo tīklu kontos.

 6.8. Balvas tiks nogādātas katram dalībniekam.

Alojas pilsētas un pārvaldes vadītāja Zanda Aderniece